දිගම ලෙන සොයා යන විට ඊට පහළින් තවත් ලෙන් කිහිපයක් හමුවෙයි. ඒ සියල්ලේ කටාරම් කොට තිබේ. මේ ලෙන් සියල්ල ස්වභාවික නිර්මාණයන්ය. මුලින්ම හමුවන ලෙන තුළ මැටි ගසා ගත් කොටසක ස්වාමීන් වහන්සේ වැඩ සිටියහ. එම ලෙන ආසන්නයේ තවත් ලෙන් දෙකක් පිහිටා තිබේ. ඒවායේද කටාරම් කොටා තිබේ. එම ලෙන් දෙකට ඉහළින් පිහිටි ලෙන නාග ලෙනයි. නාගයකුගේ නියම ස්වරූපය පෙන්නුම් කෙරෙන නිසා එය නාග ලෙන ලෙස හැඳින්වෙයි. කඳුමුදුනේ වූ ගල් ලෙන් පේළියෙන් පසුව කරඳහෙළ කඳු බෑවුම් අනෙක් කොටසට වන්නට ආසියාවේ පිහිටි දිගම ගල් ලෙන හමුවෙයි. පුරාවිද්‍යා චක්‍රවර්ති එල්ලාවල මේධානන්ද හිමියන් ප්‍රකාශ කරන පරිදි උන්වහන්සේ ශ්‍රී ලංකාව තුළ දුටු විශාලතම ගල් ලෙන මෙයයි. ලෙන පාමුල පිහිටි භූමිය සමතලා භූමියකි. එම බිම් තට්ටුව මට්ටම් අටකින් යුක්තය. බිත්ති බැඳ තිබුණු බවට සැලකෙන ගඩොල් තැන තැන විසිරී තිබෙනු දක්නට ලැබෙයි. මුළු ලෙනම කටාරම් කොටා තිබේ. මෙම දිගම ලෙන ඉහළ කොටසේ කටාරමට යටින් අංක 1 සටහන කොටා ඇති බවත්, කන්ද මුදුනේ වූ ස්තූපවලින් එකක් පිහිටියේ එම ලෙන පිහිටි පර්වතය මත බවත් එම ලෙන රාජා ලෙන ලෙස හැඳින්වීමට යෝජනා කරන බවත් මේධානන්ද හිමියෝ දක්වති.
නාග ලෙන පිහිටා ඇත්තේ කොහෙද ?
එම ලෙන් දෙකට ඉහළින්